L-Irlanda fi stat ta' lockdown
Nhar it-Tnejn l-Irlanda infurzat uħud mill-aktar restrizzjonijiet stretti tal-coronavirus hekk kif il-pajjiż reġa' daħal fi stat ta' lockdown. Il-Prim Ministru Micheal Martin stabbilixxa l-miżuri ġodda ta' livell 5, wara li t-Tim Nazzjonali ta' Emerġenza tas-Saħħa Pubblika tal-Irlanda (NPHET) irreġistra 1,031 każ ġdid ta' infezzjonijiet nhar it-Tnejn. Taħt il-kundizzjonijiet il-ġodda, ħwienet tal-bejgħ bl-imnut li mhumiex essenzjali se jagħlqu l-bibien tagħhom, filwaqt li bars u ristoranti se jkunu ristretti li joffru biss servizz ta' takeaway. Il-miżuri l-ġodda se jidħlu fis-seħħ għal sitt ġimgħat minn nhar l-Erbgħa, biex b'hekk l-Irlanda se ssir l-ewwel pajjiż fl-UE li se jerġa' jidħol f'perjodu ta' lockdown minħabba l-Covid-19.